Public procurement notice: Additional Information
Published: 2021-12-10
Buyer: Magyar Energetikai és Közmű-szabályozási Hivatal
Country: HU
Contract type: Supplies
Procedure: Open procedure
CPV classification: 48000000
Submission deadline: 2021-12-16
Award criteria: Lowest price

Technical requirements: A Magyar Energetikai és Közmű-szabályozási Hivatal részére Microsoft licenszek 3 éves licenszkövetése
1) Ajánlatkérő részajánlattételi lehetőséget nem biztosít, tekintettel arra, hogy jelen beszerzés tárgya egy azonos gyártójú szoftvercsomag licenszkövetése és ezért a közbeszerzés tárgyának részekre bontása a szolgáltatás egységességét megbonthatná.
2) Ajánlatkérő a III.1.2. és III.1.3. pont szerinti alkalmassági feltételeket és igazolási módot a minősített ajánlattevők jegyzékéhez képest szigorúbban határozta meg.
3) Közös ajánlattétel esetében a Kbt. 35. § szerinti előírások az irányadók. Az ajánlathoz csatolni kell a közös egyetemleges felelősségvállalásról szóló megállapodás egy példányát, amely tartalmazza az ajánlattevők között a közbeszerzési eljárással kapcsolatos hatáskörök bemutatását, kijelöli azon ajánlattevőt, aki közös ajánlattevőket az eljárás során kizárólagosan képviseli, illetőleg a közös ajánlattevők nevében hatályos jognyilatkozatot tehet. A megállapodásnak azt is tartalmaznia kell, hogy a közös ajánlattevők nyertességük esetén a szerződésben vállalt valamennyi kötelezettség teljesítéséért egyetemleges felelősséget vállalnak, továbbá a dokumentumban rögzített egyéb minimum tartalmi követelményeket.
4) Ajánlattevőnek ajánlatában nyilatkoznia kell a Kbt. 66 § (6) bekezdése (a közbeszerzésnek azon részének megjelölése, amelynek teljesítéséhez az ajánlattevő alvállalkozót kíván igénybe venni, ezen részek tekintetében igénybe venni kívánt és az ajánlat benyújtásakor már ismert alvállalkozókat); a Kbt. 66. § (2) bekezdése (ajánlati vagy ajánlattételi felhívás feltételeire, a szerződés megkötésére és teljesítésére, valamint a kért ellenszolgáltatásra vonatkozóan); a 65. § (7) bekezdése (szervezet vagy személy kapacitására támaszkodás) és a 67. § (4) bekezdése (nyilatkozat, hogy nem vesz igénybe a szerződés teljesítéséhez a 62. §, valamint ha az adott közbeszerzési eljárásban előírásra került, a 63. § szerinti kizáró okok hatálya alá eső alvállalkozót) szerint, EKR űrlap kitöltésével. A nyilatkozatokat nemleges tartalom esetén is kifejezetten meg kell tenni, és az ajánlathoz csatolni.
5) Kiegészítő tájékoztatás Kbt. 56. § alapján. Ajánlatkérő a közbeszerzési dokumentumot és a kiegészítő tájékoztatásokat a gazdasági szereplők részére az EKR-ben, a https://ekr.gov.hu elérhetőségen teszi hozzáférhetővé. Ajánlatkérő nem tart helyszíni bejárást és konzultációt.
6) Hiánypótlás, felvilágosítás a Kbt. 71. § szerint, új gazdasági szereplő bevonása esetén nincs új hiánypótlás.
7) Az ajánlatban csatolni kell az ajánlatot aláíró aláírási címpéldányának másolatát, vagy a jogi képviselő által ellenjegyzett aláírás-mintát. Ha az ajánlatot nem cégjegyzésre jogosult személy írja alá, az ajánlathoz csatolni kell a cégjegyzésre jogosultnak az ajánlat aláírására feljogosító meghatalmazását.
8) Ajánlatkérő a Kbt. 75. § (2) bekezdés e) pont szerinti eredménytelenné nyilvánítási lehetőséget nem alkalmazza.
9) Az eljárást megindító felhívásban nem szabályozott kérdések vonatkozásában a Kbt. előírásai szerint kell eljárni. Az EKR-ben továbbított dokumentumokkal, az EKR-ben elektronikus úton megtett nyilatkozatokkal szemben támasztott követelményekkel, valamint képviselet esetén elektronikus úton megtett nyilatkozatokkal kapcsolatos egyéb előírásokat a Kbt. 41/A § - 41/C §. rendelkezései és a 424/2017. (XII. 19.) Kr. 11-12. §-ai tartalmazzák. Az EKR használatához az e-Kr. 6. §-a szerint regisztráció szükséges. Az EKR használatával kapcsolatos útmutató elérhető: https://ekr.gov.hu/portal/tamogatas; illetve http://nekszt.hu/tamogatas/
11) Az ajánlat benyújtásával kapcsolatos további információ a közbeszerzési dokumentumban található. Ha felhívás és dokumentum között eltérés van, felhívás az irányadó.
13) Ajánlatkérő nem teszi lehetővé a szerződés teljesítésére projekttársaság (gazdálkodó szervezet) létrehozatalát.
14) Az ajánlatok értékelése a Kbt. 76. § (2) bekezdés a) pontja szerint a legalacsonyabb ajánlati ár értékelési módszerrel történik. Az Ajánlatkérő igényeinek a beszerzés tárgyaként konkrétan meghatározott minőségi és műszaki követelményeknek megfelelő áru felel meg, ezen felül a gazdaságilag legelőnyösebb ajánlat kiválasztását csak a legalacsonyabb ár értékelése szolgálja, tekintve, hogy az áru jogszabályokban meghatározott és körülhatárolható szabványtermék, és minőségi szempontok szerint nem differenciálható.